《剪玫瑰寄晦之仍书此为戏》
宋代·孔平仲

去年君尝寄蔷薇，今年我亦寄玫瑰。蔷薇赭赤未足爱，玫瑰莹玫花草魁。

南园春深桃杏落，但见芳草连莓苔。唯兹皎洁满栏槛，玉冠瑶佩天边来。

主人爱惜屡顾眄，赏心未暇携樽罍。寄君凭君巧吟咏，仍须对景倾金杯。

莫令蔷薇窃见此，恐遂羞愧不复开。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。